ประมาณปลายเดือนสิงหาเหมือนจะเริ่มกลับมาได้ยิน แต่พอตื่นเช้ามาวันนึงรู้สึกว่าจะกลับไปได้ยินเบาเหมือนตอนแรกที่แก้วหูทะลุ มันผิดปกติมั้ยครับ ช่วงหลังจากที่รู้ว่าแก้วหูทะลุผมก็พยายามไม่ให้อะไรเข้าหูมาตลอด
สวัสดีค่ะ แก้วหูทะลุเกิดจากการฉีกขาดของเยื่อแก้วหูที่กั้นหูชั้นกลางกับหูชั้นใน อาการเช่นรู้สึกปวดหูหรือเจ็บหูทันทีหลังเกิดการฉีกขาดของแก้วหู มีของเหลวไหลออกมาจากช่องหู อาจมีลักษณะเป็นน้ำใส ๆ เป็นหนอง หรือมีเลือดปนออกมา ได้ยินเสียงดังในหู หูอื้อเป็นต้นการรักษาแก้วหูทะลุขึ้นกับขนาดของแก้วหูที่ทะลุ โดยทั่วไปถ้าขนาดเล็ก แก้วหูจะสามารถหายได้เองภายใน 3 เดือน แต่ถ้าขนาดใหญ่มักต้องใช้การรักษาอื่นร่วมด้วย เช่น การปลูกเยื่อแก้วหู (Eardrum Patch) การผ่าตัดปะแก้วหู (Tympanoplasty)หากหลังติดตามอาการพบว่าแก้วหูเริ่มจะเชื่อมกันแล้ว แต่กลับมามีอาการได้ยินไม่ชัดเจนอีก อาจจะมีแก้วหูทะลุกลับมาเป็นซ้ำหรือเป็นขนาดใหญ่ขึ้น ควรไปพบแพทย์หู คอ จมูกเพื่อตรวจร่างกายภายในหูซ้ำอีกครั้งในขณะนี้ไม่ไปแคะหูเพิ่มเติม ไม่เอายาอะไรไปหยอดเอง ใช้น้ำเปล่าล้างแค่ภายนอกได้ค่ะ